Schaan, 17. maj 2018

Sporočilo za medije: 20 maj 2018, svetovni dan čebel

20. maj, svetovni dan čebel: zapostavljene čebele samotarke

20. maja 2018 bomo praznovali prvi svetovni dan čebel, ki so ga razglasili Združeni narodi. Na območju Alph živi okoli 700 vrst čebel, a le ena od njih izdeluje med. Le malokdo ve, da so prav čebele samotarke tiste, ki pestrost ohranjajo v naravi in na naših krožnikih.

Na pobudo Čebelarske zveze Slovenije je Organizacija združenih narodov razglasila 20. maj za svetovni dan čebel. Namen tega dne je opozoriti javnost na pomen čebel in drugih opraševalcev ter ljudi povsod po svetu spodbujati k sprejetju ustreznih ukrepov za njihovo zaščito. Na uradni spletni strani svetovnega dneva čebel čebele samotarke niso omenjene. Slovenija je ob razglasitvi svetovnega dne čebel izdala spominski kovanec za dva evra, na katerem je glavni motiv satovje v obliki globusa. Medonosna čebela je v središču pozornosti. Kot ugotavlja ekolog Dominik Ganser z Univerze v Bernu/CH, je medonosna čebela tako zelo poznana, ker jo povezujemo z neposredno koristjo za človeka – z medom. »Izrecno pa je treba omeniti, da prav opraševanje, za katero poskrbijo čebele samotarke, to korist kar nekajkrat presega,« pojasnjuje Ganser.

Raznovrstnost rastlinskega sveta je odvisna od raznovrstnosti opraševalcev – in obratno. Tako obstajajo vrste samotark, ki so specializirane za določene vrste cvetov, ki jih medonosne čebele le redko ali sploh ne obiskujejo. Raziskave so pokazale, da samotarke prenašajo sicer manjše količine cvetnega prahu kot medonosne čebele, a zato rastline oprašujejo učinkoviteje. Medonosne čebele in čebele samotarke skupaj oprašijo medovito površino učinkoviteje, kot bi ga samo medonosne čebele.

Ozaveščenost ljudi o raznolikih vrstah čebel je zelo nizka. «Ko govorimo o čebelah, praviloma pomislimo na medonosne čebele. Ko govorimo o umiranju čebel, imamo prav tako v mislih mednonosne čebele. Da je v Alpah ogrožen obstoj številnih vrst samotark, pa vedo le redki,» pojasni Katharina Conradin, predsednica CIPRE International, in doda: «Za trajnostno in celovito zaščito čebel sta nujno potrebna ozaveščenost ljudi in poznavanje čebel v vsej njihovi raznovrstnosti. Tem prizadevanjem smo se pridružili tudi mi s projektom *BeeAware!* Ljudi želimo ozaveščati o tem, da čebele zagotavljajo biotsko raznovrstnost in s tem osnovo za naše preživetje.»

CIPRA s projektom *BeeAware! Alpske občine si prizadevajo za zaščito čebel* v vseh alpskih državah ozavešča prebivalstvo o pomenu medonosnih čebel in čebel samotark ter z izvajanjem konkretnih ukrepov prispeva k njihovi zaščiti.

Več informacij o projektu najdete na [www.cipra.org/sl/beeaware](http://www.cipra.org/sl/beeaware).

Fotografije v kakovosti, primerni za tisk, si lahko presnamete z naslednjega naslova: [www.cipra.org/sl/sporocila-za-medije](http://www.cipra.org/sl/sporocila-za-medije) .

**Za vprašanja sva vam na voljo**:

Michael Gams, obveščanje in komuniciranje z javnostmi, CIPRA International, +423 237 53 12, michael.gams@cipra.org

Martha Dunbar, vodja projekta *BeeAware!* CIPRE International, +423 237 53 02, martha.dunbar@cipra.org

**CIPRA – raznolika in pestra organizacija**

Mednarodna komisija za varstvo Alp (CIPRA) je nevladna krovna organizacija z nacionalnimi odbori in regionalnim odborom v vseh sedmih alpskih državah. Zastopa več kot sto društev in organizacij iz sedmih alpskih držav. CIPRA se zavzema za trajnostni razvoj na območju Alp, ohranjanje naravne in kulturne dediščine ter za regionalno raznovrstnost in reševanje skupnih problemov v alpskem prostoru. [www.cipra.org](http://www.cipra.org)